**บทที่ 1**

**บทนำ**

**ที่มาและความสำคัญ**

จังหวัดสมุทรสงครามเป็นจังหวัดหนึ่งในภาคกลางของประเทศไทย อยู่ห่างจากกรุงเทพมหานครไปทางทิศตะวันตกเฉียงใต้ประมาณ 65 กิโลเมตร มีขนาดพื้นที่เล็กที่สุดของประเทศ คือประมาณ 416.7 ตารางกิโลเมตร สภาพภูมิประเทศเป็นจังหวัดที่มรความอุดมสมบูรณ์ทางทรัพยากรธรรมชาติ พื้นที่โดยทั่วไปของจังหวัดสมุทรสงครามเป็นที่ราบลุ่มริมทะเลโดยตลอด มีชายฝั่งทะเลติดอ่าวไทยประมาณ 23 กิโลเมตร นอกจากนี้มีลำคลองใหญ่น้อยมากมาย แยกจากแม่น้ำแม่กลอง 338 คลอง ลำประโดง 1,947 ลำประโดงกระจายอยู่ทั่วพื้นที่ จากสภาพภูมิประเทศเช่นนี้ ทำให้เกิดความสะดวกในด้านการคมนาคมทางน้ำ และการประกอบอาชีพด้านกสิกรรม มีประชากร 194,116 คน รายได้เฉลี่ยประชากร 57,817 บาท พัฒนาและสนับสนุนการมีส่วนร่วมของภาคประชาชนในการบำรุงรักษาทรัพยากรธรรมชาติและสิ่งแวดล้อมเพื่อดำรงไว้ซึ่งระบบนิเวศ 3 น้ำ จังหวัดสมุทรสงครามมีวิสัยทัศน์ คือ “เมืองแห่งระบบนิเวศ 3 น้ำ แหล่งอาหารทะเลและผลผลิตการเกษตรปลอดภัย การท่องเที่ยวเชิงอนุรักษ์ทางแม่น้ำลำคลอง ประชาชนรักถิ่นกำเนิดรักษาชีวิต สิ่งแวดล้อมและวัฒนธรรมดีงาม มีฐานอาชีพที่เข้มแข็ง พร้อมสู่ประชาคมอาเซียน”

ในปัจจุบันตำบลสวนหลวง อำเภออัมพวา จังหวัดสมุทรสงครามก็กำลังเกิดปัญหาด้านน้ำเนื่องจากการเกษตรกรรม อุตสาหกรรมในครัวเรือน โรงงานอุตสาหกรรม นักท่องเที่ยวที่พักจำนวนมาก และนอกจากนี้ตำบลสวนหลวงยังขาดการจัดการสิ่งแวดล้อมด้านทรัพยากรน้ำและการมีส่วนร่วมของประชาชนยังขาดความรู้ความเข้าใจต่อการจัดการสิ่งแวดล้อมด้านทรัพยากรน้ำ ตำบลสวนหลวงมีพื้นที่ส่วนใหญ่ใช้ประโยชน์ที่ดินทางการเกษตร การทำธุรกิจโฮมสเตย์ที่ตั้งใกล้แหล่งน้ำ 8 แห่ง และผลจากการทำอุตสาหกรรมครัวเรือนที่มีการทิ้งน้ำลงสู่แม่น้ำลำคลอง เมื่อปีที่ผ่านมาการวิเคราะห์คุณภาพน้ำอยู่ในประเภทที่ 4 มีปัญหาด้านอุปโภค-บริโภค ปัญหาความเสื่อมโทรมของน้ำ (สายชล มีสุขและวิลาสินี จันทาโพธิ์,2556)

จากการศึกษาระดับการมีส่วนร่วมของประชาชนในการจัดการคุณภาพน้ำในเขตเทศบาลตำบลสวนหลวง อำเภออัมพวา จังหวัดสมุทรสงคราม ในภาพรวมทั้ง 15 หมู่บ้าน ระดับการมีส่วนร่วมทั้ง 4 ด้านอยู่ในระดับน้อย (จีราภรณ์ ศรีวิไลและนัฐธิดา ควรประเสริฐ,2556) ในปี 2557 มีปัญหาร้องเรียนเข้ามาที่เทศบาลตำบลสวนหลวง ว่าคุณภาพน้ำในคลองประชาชมชื่นที่ไหลผ่าน 15 หมู่บ้าน น้ำใช้ประโยชน์ไม่ได้ เกิดปัญหาต่อสุขภาพ ดังนั้นผู้วิจัยจึงสนใจที่จะศึกษาปัจจัยที่มีผลต่อระดับการมีส่วนร่วมของชุมชนในการจัดการสิ่งแวดล้อมด้านทรัพยากรน้ำที่อยู่ในตำบลสวนหลวง อำเภออัมพวา จังหวัดสมุทรสงคราม เพื่อศึกษาระดับการมีส่วนร่วมของชุมชนในการจัดการสิ่งแวดล้อมด้านทรัพยากรน้ำในพื้นที่เทศบาลตำบลสวนหลวง อำเภออัมพวา จังหวัดสมุทรสงราม และเพื่อศึกษาปัจจัยที่ส่งผลต่อระดับการมีส่วนร่วมของชุมชนในการจัดการสิ่งแวดล้อมด้านทรัพยากรน้ำในพื้นที่เทศบาลตำบลสวนหลวง อำเภออัมพวา จังหวัดสมุทรสงราม เพื่อการพัฒนาพื้นที่เทศบาลตำบลสวนหลวง อำเภออัมพวา จังหวัดสมุทรสงราม และแก้ปัญหาสิ่งแวดล้อมด้านน้ำตลอดจนสามารถนำไปใช้ในพื้นที่อื่นๆได้เช่นเดียวกัน ทั้งนี้เพื่อน้ำผลการศึกษามาเป็นข้อมูลพื้นฐานในการส่งเสริมและพัฒนาการจัดการสิ่งแวดล้อมในชุมชนต่อไป

**วัตถุประสงค์ของงานวิจัย**

1. เพื่อศึกษาระดับการมีส่วนร่วมของชุมชนในการจัดการสิ่งแวดล้อมด้านทรัพยากรน้ำในพื้นที่เทศบาลตำบลสวนหลวง อำเภออัมพวา จังหวัดสมุทรสงคราม

2. เพื่อศึกษาปัจจัยที่มีผลต่อระดับการมีส่วนร่วมของชุมชนในการจัดการสิ่งแวดล้อมด้านทรัพยากรน้ำในพื้นที่เทศบาลตำบลสวนหลวง อำเภออัมพวา จังหวัดสมุทรสงคราม

**ขอบเขตของการวิจัย**

1. **ขอบเขตด้านเนื้อหา**

เป็นการศึกษาเกี่ยวกับปัจจัยที่มีผลต่อระดับการมีส่วนร่วมของชุมชนในการจัดการสิ่งแวดล้อมด้านทรัพยากรน้ำในพื้นที่เทศบาลตำบลสวนหลวง อำเภออัมพวา จังหวัดสมุทรสงคราม ประกอบไปด้วย 15 หมู่บ้าน ประเด็นการมีส่วนร่วมของชุมชนในการจัดการสิ่งแวดล้อมทั้ง 4 ด้าน ได้แก่ ด้านการวางแผน ด้านการปฏิบัติ ด้านการได้รับประโยชน์และด้านการติดตามและประเมินผล เป็นการวิจัยเชิงสำรวจโดยใช้วิธีวิจัยเชิงปริมาณ

1. **ขอบเขตด้านประชากร**

ประชากรที่ใช้ในการวิจัยแบ่งเป็น 2 กลุ่ม คือ 1) ประชากรที่ตอบแบบสอบถาม ได้แก่ ประชาชนที่อาศัยในเทศบาลตำบลสวนหลวง อำเภออัมพวา จังหวัดสมุทรสงคราม ประกอบไปด้วย 15 หมู่บ้าน ได้แก่ หมู่ 1 บ้านแหลมสวนหลวง หมู่ 2 บ้านแหลมสวนหลวง หมู่ 3 บ้านโรงหม้อ หมู่ 4 บ้านเตาปูน หมู่ 5 บ้านคลองชุมปุก หมู่ 6 บ้านปากคลองสวนหลวง หมู่ 7 บ้านคลองโพงพางล่าง หมู่ 8 บ้านท้องคุ้ง หมู่ 9 บ้านคลองชมภู่ หมู่ 10 บ้านท้องคุ้ง หมู่ 11 บ้านคลองประชาชื่น หมู่ 12 บ้านคลองบางนางลี่ หมู่ 13 บ้านคุ้งจำปี หมู่ 14 บ้านวัดวรภูมิ หมู่ 15 บ้านสามแยกคลองบางลี่ จำนวนประชากรในเขตตำบลสวนหลวง 5,379 คน และจำนวนหลังคาเรือน 1,519 หลังคาเรือนและ 2) ประชากรที่เข้าร่วมการประชุมกลุ่มย่อย จำนวน 20 คน ได้แก่ นายกเทศบาล ผู้ใหญ่บ้าน กำนัน คณะกรรมการหมู่บ้าน อสม. สท. ข้าราชการ และประชาชนทั่วไป

1. **ขอบเขตด้านระยะเวลาในการวิจัย**

การศึกษาปัจจัยที่มีผลต่อระดับการมีส่วนร่วมของชุมชนในการจัดการสิ่งแวดล้อมด้านทรัพยากรน้ำเทศบาลตำบลสวนหลวง อำเภออัมพวา จังหวัดสมุทรสงคราม ได้ดำเนินศึกษางานวิจัยตั้งแต่เดือนกันยายน 2557 ถึงเดือนมีนาคม 2558

**ประโยชน์ที่คาดว่าจะได้รับจากการวิจัย**

สามารถนำข้อมูลที่ได้มาพัฒนาและเป็นแนวทางเพื่อการวางแผนระยะยาวในการแก้ไขปัญหาสิ่งแวดล้อมภายในเทศบาลตำบลสวนหลวง อำเภออัมพวา จังหวัดสมุทรสงคราม

**แผนการดำเนินงานวิจัย**

ในการศึกษาเรื่อง ปัจจัยที่มีผลต่อระดับการมีส่วนร่วมของชุมชนในการจัดการสิ่งแวดล้อมด้านทรัพยากรน้ำในพื้นที่เทศบาลตำบลสวนหลวง อำเภออัมพวา จังหวัดสมุทรสงคราม มีแผนการดำเนินงานวิจัยและระยะเวลาในการดำเนินงาน ดังตารางที่ 1

**ตารางที่ 1** แผนการดำเนินการวิจัย

|  |  |
| --- | --- |
| ขั้นตอน | ระยะเวลาดำเนินงาน |
| ก.ย.57 | ต.ค.57 | พ.ย.57 | ธ.ค.57 | ม.ค.58 | ก.พ.58 | มี.ค.58 |
| 1.กำหนดหัวข้อโครงการวิจัย |  |  |  |  |  |  |  |
| 2.ปรึกษาอาจารย์ที่ปรึกษาโครงการวิจัย |  |  |  |  |  |  |  |
| 3.ศึกษาค้นคว้าข้อมูล |  |  |  |  |  |  |  |
| 4.ทำโครงร่างการวิจัย |  |  |  |  |  |  |  |
| 5.สำรวจข้อมูลการจัดการสิ่งแวดล้อมด้านทรัพยากรน้ำ โดยใช้แบบสอบถาม |  |  |  |  |  |  |  |
| 6.เก็บแบบสอบถามและวิเคราะห์ สรุปผล |  |  |  |  |  |  |  |
| 7.สรุปผลการวิจัยและจัดทำรูปเล่ม |  |  |  |  |  |  |  |